section_heading: Životopis
paragraph_text: Godine 1920/21. pohađao je Graditeljsku, zanatlijsku i umjetničku školu na tadašnjem odsjeku u Splitu. Figuralno i dekorativno crtanje mu je predavao veliki splitski slikar Emanuel Vidović. U dobi od 25 godina upisuje prvu godinu na tadašnjoj akademiji za umjetnost i umjetni obrt u Zagrebu. Iste godine upisao je Akademiju i Milan Tolić s kojim je Metličić prijateljevao. Pave je bio i glazbeno nadaren, svirao je violinu. Peti, šesti i sedmi semestar Pave je bio u slikarskoj klasi kod Joze Kljakovića.